open-index/open-wikipedia-markdown huggingface dataset:
Martine Clémenceau

**Martine Clémenceau** (s. 18. maaliskuuta 1949) on ranskalainen laulaja. Clémenceau voitti Tokion kansainvälisen musiikkifestivaalin vuonna 1971 kappaleella "A jour l’amour".

Clémenceau valittiin julkisessa karsinnassa edustamaan Ranskaa Eurovision laulukilpailuun 1973 kappaleella "Sans toi". Samana vuonna Clémenceau esitti Ranskan karsinnassa myös kappaleet "Je suis venue de loin" ja "L'arlequin", jotka sijoittuivat karsinnassa viidenneksi ja kuudenneksi. Kansainvälisessä Eurovision laulukilpailussa Clémenceau jäi jaetulle 15. sijalle 17 kilpailijan joukosta.

## Diskografia
### Albumit
**Un Jour L'Amour* (1972)
**Martine Clemenceau* (1979)
**Clémentine* (1981)
**Les Fleurs* (yhteislevytys Guy Bonnet'n kanssa, 1981)
**Martine Clémenceau* (1983)

## Lähteet

## Aiheesta muualla
*Martine Clémenceaun kotisivut
Konginkankaan koulu

**Konginkankaan koulu** on Äänekosken Konginkankaan kirkonkylässä toimiva peruskoulun alakoulu (luokka-asteet 1–6). Vuonna 2022 (2023) Konginkankaan koulua kävi 72 (63) perusasteen opiskelijaa. 

Konginkankaan koulun historia alkaa vuonna 1867 perustetusta, Keski-Suomen ensimmäisestä kansakoulusta. Nykyään naapurikiinteistöissä sijaitsevat muun muassa Konginkankaan kotiseutumuseo, Konginkankaan seurakuntatalo ja Konginkankaan kirkko.

## Lähteet
Ann Westin

**Ann Westin** (s. 15. helmikuuta 1956 Göteborg) on ruotsalainen stand up -koomikko. Hän aloitti uransa vuonna 1996 ja on koulutukseltaan psykiatrinen sairaanhoitaja. Westin varttui Biskopsgårdenin kaupunginosassa Göteborgissa.
## Lähteet

## Aiheesta muualla

* Kotisivut
Håkan Smeds (kauppaneuvos)

**Ernst Håkan Smeds** (s. 29. kesäkuuta 1948 Pirttikylä) on suomalainen eläköitynyt yritysjohtaja ja osuustoimintavaikuttaja, joka on saanut kauppaneuvoksen arvonimen.

Håkan Smeds syntyi maanviljelijä Runar Smedsin ja Etel Ehrströmin perheeseen ja avioitui 1968 Eeva-Liisa Koskimäen kanssa. Hän valmistui merkonomiksi Vaasan kauppaoppilaitoksesta 1966 ja suoritti SOK:n liikkeenjohdollinen kenttäkoulutuksen Suomen Osuuskauppaopistossa 1968–1970 ja useita muitakin liikkeenjohdon koulutusohjelmia ja kursseja. Smeds oli Pörtom Andelshandelin myyjä 1966–1967, harjoittelija Osuuskunta Anvassa Vaasassa 1968–1969, harjoittelija SOK:n Vaasan konttorissa 1969–1970, Suomen Osuuskauppaopiston kouluttaja Helsingissä 1970–1973, Osuuskunta Varubodenin henkilöstöpäällikkö 1973–1974, hallituksen sihteeri 1973–1976, hallintopäällikkö 1975–1976 ja kaupallinen johtaja ja hallituksen jäsen 1976–1979, Andelsringenin toimitusjohtaja Uudessakaarlepyyssä 1979–1981, Osuuskauppa Waasko Handelslagin toimitusjohtaja ja hallituksen puheenjohtaja Vaasassa 1981–1990 ja Osuuskunta Varubodenin toimitusjohtaja ja hallituksen puheenjohtaja Kirkkonummella 1991–2004. Hänellä oli työuransa aikana myös useita osuustoiminnallisia ja muita luottamus- ja asiantuntijatehtäviä. Kauppaneuvoksen arvonimen Smeds sai 2003.
 
## Lähteet
Sammalinen (Saarijärvi)

**Sammalinen** on Keski-Suomessa Saarijärvellä Siltasalmen lähellä sijaitseva järvi.

## Maantietoa
Sammalinen on 2,5&nbsp;kilometriä pitkä, 600&nbsp;metriä leveä, ja sen pinta-ala on 77&nbsp;hehtaaria. Järvellä on kartan mukaan neljä saarta. Järvi on luodattu ja siitä on julkaistu syvyyskartat. Järven tilavuudeksi on määritetty 1,93 miljoonaa kuutiometriä eli 0,00193&nbsp;kuutiokilometriä ja sen keskisyvyydeksi on saatu 2,5&nbsp;metriä. Sen syvänteessä on 11,8&nbsp;metriä syvää. Järven rantaviivan pituus on 7,5&nbsp;kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Karankajärven valuma-alueella (14.66), jonka Selänpäänjoen valuma-alueeseen (14.662) järvi kuuluu. Järven vedenpinnan korkeus on 151,9&nbsp;metriä mpy.

## Lähteet
Norjan kulttuurihistoriallinen museo

**Norjan kulttuurihistoriallinen museo** (norj. *Norsk Folkemuseum*) on Oslossa Bygdøyn niemellä sijaitseva kulttuurihistoriallinen ulkoilmamuseo. Sinne on siirretty vanhoja rakennuksia eri puolilta Norjaa ja siellä on myös muita etnografisia kokoelmia, joihin kuuluu muun muassa kansallispukuja, taidetta, saamelaista kulttuuria sekä leluja. Museo perustettiin vuonna 1894 ja sitä ylläpitää samanniminen säätiö.

## Historia

Museon perusti Tukholman Skansenin innoittamana Hans Jacob Aall vuonna 1894. Se avattiin kaksi vuotta myöhemmin kaupungin keskustassa sijaitsevassa asunnossa ja muutti vuonna 1902 nykyiseen paikkaansa Bygdøylle, jossa oli ennestään kuningas Oscar II:n kokoelmia. Niihin lukeutui muun muassa paikalle siirretty Golin sauvakirkko. Vuonna 1907 kuninkaan kokoelmat yhdistettiin museoon.

## Kokoelmat
Nykyisin museossa on noin 150 rakennusta ja 230 000 esinettä.

## Kuvia

Gol stavkirke 1200 NFM.jpg|Golin sauvakirkko on yksi museon tunnetuimmista nähtävyyksistä.
Norsk folkemuseum 0.jpg|Vanhasta Kristianiasta eli nykyisestä Oslosta siirrettyjä taloja.
NorskFolkemuseum.Bensin.jpg|Vanha Esso-bensiiniasema.
Stortingssalen NF 2.jpg|Entinen suurkäräjäsali.
Telemarkstunet Norsk Folkemuseum 0.jpg|Aittoja Telemarkista.
Leikanger prestebolig 1752 NFM (1).jpg|Leikangerin pappila.


## Lähteet

## Aiheesta muualla

* Museon verkkosivut
Loukkulampi

**Loukkulampi** voi tarkoittaa seuraavia:

* Loukkulampi, *Laukkulampi*, lampi Jämijärvellä
* Loukkulampi, lampi Rautalammilla
* Loukkulampi, itäisin Saarijärellä sijaitsevista tämän nimisistä lammista
* Loukkulampi, läntisin Saarijärvellä sijaitsevista tämän nimisistä lammista
* Loukkulampi, pohjoisin Saarijärvellä sijaitsevista tämän nimisistä lammista.
Kavo Laurila

**Yrjö Kalervo ”Kavo” Laurila** (23. marraskuuta 1925 Kouvola – 13. elokuuta 2025 Lohja) oli suomalainen ilmailun ja laskuvarjohyppyjen harrastaja ja alan järjestöaktiivi. Ekonomin tutkinnon suorittanut Laurila teki varsinaisen työuransa liike-elämän palveluksessa, mutta kirjoitti sen ohella ilmailu- ja avaruuslentoaiheisia artikkeleita lehtiin ja ohjelmia Yleisradiolle vuosina 1956–2002, radioon satakunta ja televisioon viitisenkymmentä käsikirjoitusta. 

Laurilaa pidetään suomalaisen laskuvarjourheilun alullepanijana. Hän oli perustamassa Suomen ensimmäistä alan yhdistystä Suomen Laskuvarjokerhoa vuonna 1960 ja toimi sen ensimmäisenä puheenjohtajana. Ilmailuharrastus oli alkanut lennokkitoiminnasta jo nuorena ja eteni purjelentoon vuonna 1943, sotaohjaajakurssin nro 7 myötä moottorilentoon 1944 ja laskuvarjohyppyihin Yhdysvalloissa 1960. Lisäkoulutusta laskuvarjotoimintaan hän hankki useaan otteeseen 1960-luvulla Ranskan valtion koulutuskeskuksessa Lounais-Ranskan Biscarrossessa.

Laurila oli Suomen Ilmailuliiton hallituksen jäsen läpi 1960-luvun sekä järjestöön vuonna 1964 perustetun laskuvarjourheilun keskustoimikunnan LuKT:n ensimmäinen puheenjohtaja vuoteen 1970 saakka. Hän on Suomen Laskuvarjokerhon (nyk. Skydive Finland) kunniapuheenjohtaja ja Senior Skydivers -yhdistyksen kunniajäsen.

Kavo Laurila toimi sellu- ja paperialan myyntitehtävissä muun muassa Tampellassa. Kun vuonna 1970 kymmenen suomalaisyritystä (Enso-Gutzeit, Finnair, Kymin Oy, Outokumpu, Yhdyspankki, Rautaruukki, Strömberg, Tampella, Valmet ja Vuoksenniska) perustivat tasaosuuksin liikelentoyhtiö Oy Nordair Ab:n, Kavo Laurila nimitettiin sen toimitusjohtajaksi. Laurila työskenteli myös Kar-Airissa ja Finnairissa.

## Teoksia
* *Jatkosodan kaukopartiolennot*. Koala-kustannus 2002. .
* *Ilmailuilmaisu.* Mediapinta 2013. .

## Lähteet

## Aiheesta muualla
*Kavo Laurila esiintyy kertojana käsikirjoittamassaan dokumentissa Malmin lentoasemasta vuodelta 2014, video 27 min, Yle Elävä arkisto
Koskenperkaajien muistomerkki

**Koskenperkaajien muistomerkki** (**Koskenperkaaja**) oli kuvanveistäjä Heikki Häiväojan suunnittelema, vuonna 1974 valmistunut veistos Kokemäellä. Se sijaitsi Käräjätien ja Kokemäenjoen välisellä nurmialueella. Kokemäen kauppalanhallitus päätti 21. tammikuuta 1974 muistomerkin hankinnasta, ja se paljastettiin 16. marraskuuta 1974. Muistomerkki valmistettiin betonista, ja se oli 900 cm korkea ja 700 cm leveä. Muistomerkki purettiin 6. syyskuuta 2023 sen huonon kunnon vuoksi.

## Muistomerkin toteutus
Muistomerkki toteutettiin kutsukilpailuna vuonna 1973. Se juhlisti kuninkaallisen Suomen Koskenperkausjohtokunnan perustamista, josta tuli tuolloin kuluneeksi 175 vuotta. Koskenperkausjohtokunta oli Ruotsin vallan aikana vuonna 1799 perustettu virasto, jonka tehtävänä oli organisoida koskien ja jokien perkaustöitä. Ensimmäiset perkaustyöt tehtiin Kokemäenjoessa. Koskenperkausjohtokunnan seuraaja oli Tie- ja vesirakennushallitusta, joka perustettiin vuonna 1925 ja oli toiminnassa vuonna 1974, kun muistomerkki paljastettiin.

### Aikaisemmat suunnitelmat
Kokemäen Lions-Club suunnitteli jo 1960-luvulla muistomerkin toteuttamista Tie- ja vesirakennushallituksen 150-vuotisen toiminnan kunniaksi. Vuonna 1964 julkistettiin kuvanveistäjä Kauko Räikkeen idealuonnos muistomerkiksi. *Maan ja veden väistyminen* -niminen abstrakti veistos olisi ollut yli kymmenen metriä korkea ja toteutettu teräsbetonista. Se olisi sijoittunut Vuolteen jokisillan ja uuden kunnansairaalan väliselle alueelle.

## Purkaminen
Vuonna 2023 Kokemäen kaupunginhallitus päätti Koskenperkaajien muistomerkin purkamisesta sen huonokuntoisuuden takia. Muistomerkin kunnnostuksen oli arvioitu maksavan noin 54&nbsp;000 euroa. Sen kunnostukseen oli haettu avustusta Taiteen edistämiskeskukselta ja Suomen Kulttuurirahaston Satakunnan rahastosta, mutta avustuksia ei saatu. Kokemäen kaupunginvaltuusto oli asettanut muistomerkin kunnostuksen edellytykseksi sen, että kunnostukseen saadaan ulkopuolista avustusta. Koska näin ei tapahtunut, muistomerkki päätettiin purkaa. Muistomerkki purettiin 6. syyskuuta 2023. 

## Lähteet
Wingspan

**Wingspan** on Elisabeth Hargraven suunnittelema lautapeli, jossa myös pelikorteilla on merkittävä osuus. Peli on monimutkainen, mutta myös hauska nuorison ja aikuisten käyttöön. Pelissä on bonuskortit, joiden vuoksi jokaisen pelaajan on pyrittävä hieman erilaisiin päämääriin. Lintukortteja on 170, jotka jäljittelevät Pohjois-Amerikassa esiintyviä lintulajeja ja niiden ominaisuuksia esimerkiksi munamäärän ja ruokavalion suhteen. Ruokintalautana on rakennelma, johon ruoat tulevat sattumanvaraisesti. Lintukorteista ja munista saa pisteitä, kun ne pelaa laudalle niille ominaisiin maastotyyppeihin. Joka kierroksella ei voi pelata lintua. Välillä voi hankkia kosteikkolinturivilta uusia lintukortteja, niittyjen lintujen riviltä munia tai metsälintujen riviltä ruokaa automaatista. 

Pelissä on neljä vaihetta, joihin kuuluu sattumanvaraiset neljä tavoitetta. Edelleen pelattuja lintuja voi aktivoida eri toimintoihin, joista toisista hyötyy enemmän kuin toisista. Pistelasku suoritetaan lopuksi, ja se on kohtalaisen monimutkainen, mutta toimiva. On myös laadittu versio, jossa käsitellään Euroopan lintuja. Peli on palkittu muun muassa Saksassa vuoden lautapelinä 2019.

Pelin julkaisijana on Stonemaker Games.

## Lähteet
Hwasong-17

**Hwasong-17** (HS-17) on Pohjois-Korean mannertenvälinen ohjus. Se on maailman suurin liikuteltava nestemäistä polttoainetta käyttävä ohjus. Ohjuksessa on kaksi suurta rakettivaihetta. Hwasong-17 kantaa 15&nbsp;000 kilometrin päähän. Kärjen paino saattaa olla 1800–3300 kg. Pohjois-Korea kokeili tätä ohjustyyppiä ensi kerran onnistuneesti 25. maaliskuuta 2022.

## Lähteet
Semen Semkovskyi

**Semen Semkovskyi**, s. *Bronštein* , (15. maaliskuuta 1882 Mahiljou, Valko-Venäjä – 18. maaliskuuta 1937 Harkova, Ukrainan SNT) oli valkovenäläissyntyinen Ukrainassa vaikuttanut filosofi ja sosiologi. Hän oli vuodesta 1929 Ukrainan tiedeakatemian (VUAN) täysjäsen.

Semkovskyin serkku oli Leo Trotski. Semkovskyi suoritti oikeustieteen tutkinnon Pietarin yliopistossa. Hän oli mensevikki. Hän asui kymmenen vuotta Wienissä ja opetti sen jälkeen 1918–1920 Kiovan yliopistossa ja 1920–1936 Harkovassa Kansanopetuksen insituutissa. Hän uudisti 1920 yhteytensä mensevikkeihin ja eteni nopeasti urallaan: hänestä tuli Ukrainan marxismi-leninismin instituutin filosofian ja sosiologian osaston esimies 1922–1931, ja hän nousi moniin muihinkin merkittäviin asemiin. Semkovskyi kirjoitti useita teoksia venäjäksi, muun muassa teoksia Ludwig Feuerbachista (1922). Hän oli Ukrainan toimeenpanevan keskuskomitean jäsen, kun hänet pidätettiin loppuvuodesta 1936. Hän sai syytteen "trotskilais-zinovjevilaisen terroristijärjestön" perustamisesta Ukrainaan, ja hänet teloitettiin. Hänen maineensa puhdistettiin 1956.

## Lähteet

## Aiheesta muualla
Lamminmäenlampi

**Lamminmäenlampi** -nimisiä lampia ovat:

* Lamminmäenlampi, lampi Karstulassa
* Lamminmäenlampi, lampi Keuruulla
* Lamminmäenlampi, lampi Multialla
* Lamminmäenlampi, lampi Pihtiputaalla
* Lamminmäenlampi, lampi Uuraisissa.
Comac C919

**Comac C919** on kiinalaisen Comacin valmistama kaksimoottorinen kapearunkokone, jonka kehitys aloitettiin vuonna 2008. Se teki ensilentonsa 5. toukokuuta 2017 ja otettiin kaupalliseen käyttöön China Eastern Airlinesissa 28. toukokuuta 2023.

C919:n moottoreina ovat CFM International LEAPit. Kone voi kuljettaa maksimissaan 192 matkustajaa yli 5&nbsp;500 kilometriä. Konetyypin tärkeimmät kilpailijat ovat Airbus A320neo ja Boeing 737 MAX. Comacin tavoitteena on päästä markkinoille Eurooppaan ja Yhdysvaltoihin, joiden markkinoita Airbus ja Boeing hallitsevat. Vaikka C919 onkin Kiinassa suunniteltu ja valmistettu, on suuri osa osista ja teknologiasta länsimaista.

C919:llä ei vielä ole Euroopan unionin lentoturvallisuusvirasto EASAn sertifiointia. EASA tekee parhaillaan yhteistyötä Kiinan CAAC:n kanssa ja eurooppalaiset viranomaiset käyvät muun muassa Kiinassa tutkimassa konetta, tekemässä kokeita sekä tapaamassa paikallista henkilöstöä. Konetyyppi saattaisi saada EASAn hyväksynnän vuoden 2025 jälkeen.

## Lähteet
Richard Christy

**Thomas Richard Christy** (s. 1. huhtikuuta 1974 Fort Scott, Kansas) on yhdysvaltalainen rumpali, stand up -koomikko ja radiopersoona, joka tunnetaan parhaiten Death-yhtyeestä, jossa hän soitti vuosina 1996–2001.   

## Lapsuus
Richard Christy eli lapsuutensa Kansasissa. Hänen isänsä hankki perheelle ruokaa metsästämällä, sillä lähin ruokakauppa oli 15 mailin päässä. Christy on kertonut, että hygienia oli todella heikko, sillä hän kävi suihkussa ja pesi hampaat noin kolme kertaa koko lukion aikana.

## Musiikillinen ura
Christy sai inspiraatiota rumpujen soittamiseen kuultuaan ensimmäisen kerran Van Halenin kappaleen "Hot For Teacher". Hän pystyi harjoittelemaan rumpujen soittamista rauhassa yömyöhään, sillä hän asui varastohallissa Floridassa, joten hänen ei tarvinnut pelätä, että joku soittaisi poliisit paikalle.

Christyn uransa alkoi, kun hän tapasi Chuck Schuldinerin kirjakaupassa juuri, kun Death etsi uutta rumpalia Gene Hoglanin tilalle. Christy sai paikan bändissä ja teki Schuldinerin kanssa kaksi studioalbumia; Deathin kanssa albumin *[[The Sound of Perseverance]]* (1998) ja Control Deniedin kanssa albumin *[[The Fragile Art of Existence]]* (1999). Deathin ja Control Deniedin tarinat päättyivät Chuck Schuldinerin kuolemaan vuonna 2001.

Näiden yhtyeiden lisäksi Christy on soittanut livekeikkoja myös yhtyeissä Dream Theater, Tiwanaku, Rick Renstrom, Syzygy, Bung Dizee, Incantation, Public Assassin ja Demons and Wizards.

## Diskografia
### Acheron
* Anti-god, Anti-christ mCD (1996)
* Necromanteion Communion/Raise the Dead EP (Appears only on the B-side) (1998)

### Death
* The Sound of Perseverance (1998)
* Live in Eindhoven (1998)
* Live in L.A. (Death & Raw) (1999)

### Control Denied
* The Fragile Art of Existence (1999)

### Burning Inside
* The Eve of the Entities (2000)
* Apparition (2001)

### Iced Earth
* Horror Show (2001)
* Tribute to the Gods (2002)
* The Glorious Burden (2004)

### Leash Law
* Dogface (2003)
* Cunninglinguistics (2007)

## Ura radiossa
Christy tunnetaan pilapuheluista, parodioista ja muista stunteista. Hänen radiouransa alkoi parodiakappaleiden lähettämisestä *[[The Howard Stern Show|The Howard Stern Show'hun]]*. Christy on soittanut paljon tunnettuja pilapuheluita, joissa seikkailee aina joku henkilö, jonka ääntä hän imitoi. Hahmoilla on myös aina samanlaiset luonteenpiirteet.

## Lähteet

## Aiheesta muualla
*
East African Airways

**East African Airways** oli lentoyhtiö, joka toimi Keniassa, Ugandassa ja Tanganjikassa vuosina 1946–1977. Alkuvuosina yhtiön omisti epäsuorasti Britannian valtio, mutta siirtomaiden itsenäistyttyä 1960–luvun alussa yhteys entiseen emämaahan katkaistiin. Yhtiöllä oli hyvin erikokoisia koneita, joilla se lensi sekä Itä-Afrikan sisällä että Eurooppaan ja kauemmaksikin.

## Lähteet
Silent Hill 4: The Room

**Silent Hill 4: The Room** on Konamin vuonna 2004 julkaisema selviytymiskauhupeli, joka on neljäs osa vuonna 1999 alkaneessa *[[Silent Hill]]* -pelisarjassa. Pelin on kehittänyt Konami Computer Entertainment Tokyoon kuuluva kehitystiimi Team Silent. Peli julkaistiin Microsoft Windowsille, PlayStation 2:lle ja Xboxille.  

Peli kertoo Henry Townshendistä, joka alkaa nähdä painajaisia ja huomaa yhtäkkiä olevansa teljettynä omaan asuntoonsa South Ashfieldin kaupungissa. Televisio ei toimi ja puhelimen johto on katkaistu. Asunto on tarinan keskipiste, jossa pelaaja voi liikkua ensimmäisessä persoonassa ja katsella ulkopuolelle ovisilmästä ja ikkunoista. Asuntoon ilmestyvien portaalien kautta Henry pääsee siirtymään eri ulottuvuuksiin, kuten metsään ja New Yorkin metrotunneleihin, joissa ohjataan tavanomaisessa kolmannen persoonan *Silent Hill* -kuvakulmassa. Pelin läpipeluu kestää noin kymmenen tuntia.

## Lähteet
Malesianhelmitimali

**Malesianhelmitimali** (*Kenopia striata*) on kerttutimaleihin kuuluva lintulaji. Lajia tavataan Kaakkois-Aasiassa.

## Koko ja ulkonäkö
Malesianhelmitimali kasvaa 14&ndash;15 cm pitkäksi. Sukupuolet muistuttavat toisiaan ulkonäöltään. Lajin päälaki, selkä ja siivet ovat väriltään tumman ruskeat ja niissä on valkoisia viiruja. Pää on valkoinen ja otsassa on oranssinruskea laikku. Malesianhelmitimalin rinta ja vatsa ovat valkoiset ja kyljet harmahtavat. 

## Levinneisyys ja elintavat
Malesianhelmitimalia tavataan Malakan niemimaalta Thaimaassa ja Malesiassa sekä Sumatran ja Borneon saarilla. Lajin elinympäristöä ovat kosteat metsät ja suot. Lintu liikkuu usein pareittain lähellä maata. Malesianhelmitimalin ravintoa ovat hyönteiset.

Malesianhelmitimali luokitellaan silmälläpidettäväksi. Kantaa uhkaa elinympäristön häviäminen metsien hakkuiden ja maastopalojen vuoksi.

## Lähteet
Kolumbian kansalaisuus

**Kolumbian kansalaisuus** on laillinen suhde Kolumbian tasavallan ja yksittäisen ihmisen välillä. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä kolumbialaisia ovat sellaiset henkilöt, joiden vanhemmista vähintään toisella on Kolumbian kansalaisuus tai laillinen oleskelulupa maassa lapsen syntyessä. Mikäli lapsi syntyy ulkomailla, vähintään toisella vanhemmista pitää olla Kolumbian kansalaisuus ja lapsen syntymästä pitää ilmoitaa Kolumbian diplomaattiseen edustajistoon.

## Kansalaisuuden saaminen hakemuksella
Hakemuksen perusteella Kolumbian kansalaisuus voidaan myöntää henkilöille, jotka täyttävät seuraavat ehdot:

* on asunut Kolumbiassa riittävän kauan
** syntyperäiset Latinoamerikan ja Karibian maiden kansalaiset: yksi vuosi
** syntyperäiset Espanjan kansalaiset: kaksi vuotta
** muut: viisi vuotta
* on lähettänyt hakemuksen Kolumbian ulkoministeriölle, josta käy ilmi hakijan nykyinen kansalaisuus
* liittänyt hakemukseensa kopion oleskeluluvastaan, nykyisestä viisumistaan, passikuvan ja nykyisen passinsa henkilötietosivusta
* on raportoinut Kolumbiassa harjoittamansa liiketoiminnan ja/tai ammattinsa
* pystyy todistamaan mahdollisen avioliittonsa, rekisteröidyn parisuhteensa tai yhteiset lapset Kolumbian kansalaisen kanssa

Lisäksi hakijan tulee läpäistä kansalaisuuskoe, jossa arvioidaan tietämystä Kolumbian perustuslaista, historiasta, kulttuurista ja yhteiskuntajärjestelmästä sekä espanjan kielen koe. Mikäli hakija on yli 65-vuotias tai valmistunut vähintään kandidaatiksi kolumbialaisesta yliopistosta, hän voi hakea vapautusta kansalaisuuskokeesta. Äidinkielisiltä espanjan puhujilta ei testata kielitaitoa.

## Kaksoiskansalaisuus ja kansalaisuuden menettäminen
Kolumbia sallii kaksoiskansalaisuuden. Henkilöt, jotka ottavat vastaan toisen maan kansalaisuuden, eivät menetä Kolumbian kansalaisuuttaan, elleivät tätä erikseen pyydä. Kolumbian kansalaiset ovat myös Andien yhteisön kansalaisia, eivätkä tarvitse muihin yhteisön jäsenmaihin matkustaessaan muuta kuin valtion myöntämän henkilökortin. 

Syntyperäisiltä kolumbialaisilta ei voida lain mukaan viedä Kolumbian kansalaisuutta.

## Lähteet
Silent Hill 2 (vuoden 2024 videopeli)

**Silent Hill 2** on Bloober Teamin kehittämä ja Konamin julkaisema selviytymiskauhupeli. Peli on uusintaversio  vuoden 2001 videopelistä *[[Silent Hill 2]]*. Peli julkistettiin 19. lokakuuta 2022, ja se julkaistiin Microsoft Windowsille ja PlayStation 5:lle 8. lokakuuta 2024.

Kuten alkuperäisessä pelissä, päähahmo on James Sunderland, joka saapuu Silent Hillin kaupunkiin saatuaan kirjeen kuolleelta vaimoltaan Marylta, joka kertoo odottavansa Jamesia kaupungissa. 

Peli on ollut myyntimenestys; tammikuuhun 2025 mennessä sitä oli myyty yli kaksi miljoonaa kappaletta. 

## Ääninäyttelijät

## Lähteet

## Aiheesta muualla
* Teaser-traileri (Youtube)
Latvanen

**Latvanen** voi tarkoittaa seuraavia:

* Latvanen, kylä Pyhäjärvellä
* Latvanen, järvi Lappeenrannassa
* Latvanen, järvi Saarijärvellä
* Latvanen, sukunimenä:
** Heikki Latvanen (s. 1936), suurlähettiläs
** Jari Latvanen (s. 1964), Stockmannin toimitusjohtaja.
Pyramid Head

**Pyramid Head** (myös nimellä **Red Pyramid Thing**) on *[[Silent Hill]]* -selviytymiskauhupelisarjassa esiintyvä kuvitteellinen hahmo. Se on teurastajan esiliinaan pukeutunut olento, jolla on ruosteisesta metallista muotoiltu pyramidin muotoinen pää. Olento murhaa Silent Hillin kaupunkiin juuttuneita uhrejaan ja pahoinpitelee muita kaduilla vaeltavia hirviöitä, eikä luodit tehoa siihen. Hahmo kantaa mukanaan valtavaa veistä, jonka terä on käänteisellä puolella kahvaan nähden. Hahmon suunnitellut Masahiro Ito on sittemmin paljastanut veitsen olevan saksien terä. Pyramid Headia on kutsuttu pelisarjan ”tunnetuimmaksi pahikseksi” ja yhdeksi koko pelimaailman tunnetuimmista hirviöistä. Sitä käytetään myös *Silent Hill* -pelisarjan maskottina.

Ensiesiintymisensä Pyramid Head tekee antagonistina pelissä *[[Silent Hill 2]]* (2001), jossa se jahtaa toistuvasti pelihahmo Jamesia ja kuvastaa tämän kokemaa syyllisyyttä, eivätkä muut hahmot voi nähdä sitä. *[[Silent Hill Homecoming]]* -pelissä (2008) hahmo esiintyy välianimaatioissa nimellä Bogeyman, mutta ei varsinaisessa pelimaailmassa. *[[Silent Hill: Downpour]]* -pelin Bogeyman-hahmon on kuvailtu jäljittelevän Pyramid Headin luonnetta, vaikka hahmo onkin selkeästi erinäköinen. *Downpourin* Bogeyman jahtaa pelihahmo Murphyä lähes koko pelin läpi ja kuvastaa Murphyn hahmon pimeää puolta.

Pyramid Head esiintyy myös elokuvissa *[[Silent Hill (elokuva)|Silent Hill]]* (2006) ja *[[Silent Hill: Revelation 3D]]* (2012). Sen lisäksi hahmolla voi pelata moninpelissä *[[Dead by Daylight]]*, jossa siitä käytetään nimeä The Executioner.

## Kehitys
*Silent Hill 2:n* taiteellinen ohjaaja Masahiro Ito on paljastanut, että Pyramid Head sai inspiraatiota vuoden 1995 elokuvassa *[[Braveheart – taipumaton]]* esiintyvästä huppupäisestä teloittajasta. Samoihin aikoihin Ito työsti taidekoulussa Strange Head -nimistä kuvasarjaa, jossa Pyramid Head alkoi hahmottua.

## Lähteet

## Aiheesta muualla
*Pyramid Head Silent Hill Wikissä
Silent Hill: Homecoming

**Silent Hill: Homecoming** on vuonna 2008 julkaistu Double Helix Gamesin kehittämä ja Konamin julkaisema selviytymiskauhupeli. Se on kuudes pääpeli ja kronologisesti sarjan viides osa vuonna 1999 alkaneessa *[[Silent Hill]]* -pelisarjassa. Peli julkaistiin Microsoft Windowsille, PlayStation 3:lle ja Xbox 360:lle.

*Homecoming* on ensimmäinen *Silent Hill* -peli, joka kehitettiin Japanin ulkopuolella: kehitys ulkoistettiin kalifornialaiselle Double Helixille. Se on myös ensimmäinen pelisarjan osa, jossa lukitut kamerakulmat muutettiin pelaajan vapaasti liikuteltavaksi kolmannen persoonan kameraksi.

## Juoni
Pelin alussa sotamies Alex Shepherd kotiutetaan sodassa saamansa vamman takia. Päätyessään sairaalaan hän näkee käytävillä pikkuveljensä Joshin, josta Alex on kovasti huolissaan. Etsiessään pikkuveljeään Alex huomaa, ettei hänen kotipaikassaan Shepherd’s Glenissä ole kaikki kohdallaan. Pelin edetessä Alex päätyy naapurikaupunki Silent Hilliin etsimään Joshia. Pelissä on viisi eri lopetusta, jotka riippuvat pelin aikana tehdyistä päätöksistä. 

## Lähteet
Resident Evil: Death Island

**Resident Evil: Death Island** on vuonna 2023 ensi-iltansa saanut animaatioelokuva, joka perustuu Capcomin *[[Resident Evil (pelisarja)|Resident Evil]]* -videopelisarjaan. Elokuva on neljäs osa *Resident Evil* -animaatioelokuvien sarjassa: edelliset osat ovat *[[Resident Evil: Degeneration]]* (2007), *[[Resident Evil: Damnation]]* (2012) ja *[[Resident Evil: Vendetta]]* (2023).

*Death Islandin* juoni on suoraa jatkoa *Vendetta*-elokuvalle ja vuoden 2021 *[[Resident Evil: Infinite Darkness]]* -televisiosarjalle, ja ajallisesti se sijoittuu *Vendettan* ja *[[Resident Evil 7: Biohazard]]* -pelin väliin. Tarinassa on mukana iso osa pelisarjan päähenkilöistä: Chris Redfield, Jill Valentine, Leon S. Kennedy, Claire Redfield ja Rebecca Chambers. Tapahtumapaikkana on Alcatrazin vankilasaari Kaliforniassa.

## Äänirooleissa

## Lähteet
Vapauttajan ritarikunta

**Vapauttajan ritarikunta** () oli venezuelalainen ritarikunta. Se perustettiin vuonna 1813 vapaustaistelija Simón Bolívarin käskystä, mutta nimellä Venezuelan vapauttajien ritarikunta, ja sitä jaettiin tunnustuksena sotilaille, jotka olivat ansioituneet Suur-Kolumbian vapaussodassa. Ritarikunta lakkautettiin vuonna 2010. Venezuelan parlamentti perusti sen tilalle uuden ritarikunnan nimeltä Venezuelan vapauttajien ja vapauttajattarien ritarikunta.

Kunnianosoitusta jaettiin kuudessa luokassa:

*  ketju
*  suurristi
*  suurupseeri
*  komentaja
*  upseeri
*  ritari

## Lähteet
Fidelia Bridges

**Fidelia Bridges** (19. toukokuuta 1834 Salem, Massachusetts – 14. toukokuuta 1923 Canaan, Connecticut) oli yhdysvaltalainen taidemaalari. Bridges oli elinaikanaan arvostettu taidemaalari ja samalla yksi harvoista itsensä taiteellaan elättäneistä naistaiteilijoista. Hänet tunnetaan yksityiskohtaisista luontoa kuvaavista maalauksistaan, joita ilmestyi postikortteina ja kirjojen kuvituksina.
## Elämänvaiheita
Fidelia Bridges menetti kummatkin vanhempansa lyhyen ajan sisällä ollessaan viisitoistavuotias. Perheessä oli myös nuorempi veli, Henry. Vanhin sisaruksista, Eliza, joutui huolehtimaan nyt nuoremmistaan. Opettajasisaren palkka ei tähän riittänyt ja koti myytiin pakkohuutokaupalla.

1840-luvun lopulla kuvanveistäjä Anne Whitney oli kavannut taidekoulun Salemiin. Bridges tapasi Whitneyn, joka rohkaisi tätä ryhtymään taiteilijaksi. Fidelia sai apulaisen paikan kauppiasperheestä, joka muutti New Yorkiin. New Yorkista Bridges muutti Philadelphiaan, missä hänen piirroksensa alkoivat jälleen käydä kaupaksi. New Yorkiin hän palasi jälleen vuonna 1865. 

Vuodet 1865–1868 Bridges oleskeli ulkomailla ja yhden vuoden näistä käytti taideopintoihin Roomassa. Tämän mahdollisti palveluspaikkaperheen antama taloudellinen apu. Hänen tyylinsä alkoi kehittyä yksityiskohtaisemmaksi ja hän vaihtoi öljyvärit vesiväreihin. Kotimaahan palattuaan hän piti näyttelyn New Yorkissa. Näyttelyn jälkeen hän pääsi kansallisen designakatemian jäseneksi. Vuonna 1874 hänestä tuli Yhdysvaltain akvarellitaiteilijoiden yhdistyksen ainoa naisjäsen.

Vuodesta 1876 alkaen Bridges alkoi tulla yleisön tietoisuuten. Hän osallistui kustantaja Louis Prangin joulukorttikilpailuun ja sai kustannussopimuksen. Hän jatkoi joulukorttien tekemistä vuoteen 1899. 

Bridges ei halunnut laittaa töitään näyttelyihin. Hänellä oli merkittäviä tukijoita, kuten Prang ja Mark Twain. Hän hyväksyi vuonna 1883 tarjouksen toimia kirjailijan perheen lastenhoitajana sen ajan kun perheen vakituinen lastenhoitaja oli Euroopassa. 

Vuodesta 1890 alkaen Bridges asui Stratfordissa, Connecticutissa. Kaksi vuotta myöhemmin hän muutti Canaaniin. Siellä hänestä tuli tunnettu hahmo, joka ikuisti paikkakunnan luontoa. Hän asui yksin, mutta seurusteli tiiviisti paikkakunnan muiden naimattomien naisten kanssa.  

Fidelia Bridgesin veli Henry Bridges oli muuttanut Britanniaan, missä työskenteli teeliiketoiminnassa. Fidelia vieraili veljensä luona ja ihasteli tämän keräämää aasialaista taidetta. Hän sai niistä vaikutteita taiteeseensa: yksivärinen tausta ja epäsymmetria ilmestyivät hänen töihinsä. Hän suostui pitämään vielä pari näyttelyä. 

Bridgesin kuoltua hänet ja hänen taiteensa lähes tulkoon unohdettiin. Canaaniin perustettiin hänen muistoaan kantava linnustonsuojelualue. Hänen teoksiaan on nykyään New Britain Museum of American Artin ja Peabody Essex Museumin kokoelmissa. Myös Metropolian Museum of Art on ottanut hänen töitään kokoelmiinsa. 

## Lähteet

## Aiheesta muualla
* The American Wing. Chickadee and Thistle
Heston Blumenthal

**Heston Blumenthal** (s. 27. toukokuuta 1966, Lontoo) on brittiläinen kokki ja ravintoloitsija. Hän avasi ensimmäisen oman ravintolansa *Fat Duck* vuonna 1995 Brayn kylään Berkshiressä. Se sai kolme Michelin-tähteä ja Restaurant-lehti valitsi sen maailman parhaaksi ravintolaksi vuonna 2005. Vuonna 2011 Blumenthal avasi *Dinner*-nimisen ravintolan Lontoossa.

Blumenthal tuli tunnetuksi eriskummallisista ruokalajeista, kuten kukkakaalirisotosta suklaahyytelöllä tai kaviaarista suklaan kanssa. Hän on kiinnostunut fysiikan ja psykologian yhdistämisestä ruoanlaittoon. 

Blumenthalilla on ollut useita omia televisiosarjoja, kuten *Heston's Feast*, *How To Cook Like Heston* ja *Heston's Fantastic Food*. Hän on julkaissut monia keittokirjoja.

## Lähteet
Publiva

**Publiva Oy** on suomalainen kirjankustantamo. Publivaan kustantaa kirjoja kolmella kirja-alan tuotemerkillä: Edukustannus, Kirjapaja ja Lasten Keskus. Kustantamot yhdistivät liiketoimintansa Publivaan vuonna 2014. Vuodesta 2022 lähtien Publivan toimitusjohtajana on toiminut Sami Ojala. Publivan pääomistaja on Lasten ja nuorten keskus ry.

Publiva on Kristilliset kustantajat ry:n jäsen.

## Tuotemerkit
### Lasten Keskus
Lasten Keskus -tuotemerkin alla julkaistaan lasten- ja nuortenkirjoja sekä kasvatukseen liittyvää tietokirjallisuutta. Lasten Keskus julkaisee lasten tietokirjoja, kuvakirjoja ja tarinakirjoja sekä ammattikirjallisuutta kasvatustyöhön. Lasten Keskus on kustantanut kirjoja vuodesta 1974.

### Kirjapaja

Kirjapajan kustannusohjelmassa on tietokirjoja elämäntaidon, hyvinvoinnin, kulttuurin, kasvatuksen ja yhteiskunnan aloilta. Edustettuna on myös maailmankatsomuksellinen, hengellinen ja teologinen kirjallisuus ja kirkolliset kirjat. Kirjapaja on kustantanut kirjoja vuodesta 1942.

### Edukustannus
Edukustannus on tuottaa opetusvälineitä opettajille ja oppilaille. Eduskustannus on toteuttanut oppimisratkaisuja vuodesta 2011.

## Lähteet
Ivan Pereverzev

**Ivan Pereverzev** (, ; 1745 ehkä Kurskin alue, Venäjä – kesällä 1796 Harkova) oli venäläissyntyinen opettaja ja tutkija. Hän valmistui Harkovan kollegiosta 1769 ja opetti siellä vuoteen 1775 historiaa ja maantiedettä. Sen jälkeen hän opetti 13 vuotta ortodoksisessa pappisseminaarissa Voronežissa alueella, jonka väestö oli osittain venäläistä, osittain ukrainalaista. Vuodesta 1780 hän työskenteli jälleen Harkovassa, jossa hän johti alueen kansanopetusjärjestelmää.

Vaikka Pereverzev oli isovenäläistä syntyperää, hän suhtautui myötämielisesti ukrainalaisiin. Hän esitti kiinnostavan kuvauksen paikallisesta väestöstä teoksessaan *Topografitšeskoje opisanije Harkovskogo namestnitšestva* (’Harkovan käskynhaltijakunnan topografinen kuvaus’; julkaistu Moskovassa 1788, useita uusintajulkaisuja, muun muassa Kiova 1991, Moskova 2012), johon sisältyy arvokasta tietoa seudun historiasta, maantieteestä, demografiasta ja taloudesta.

Pereverzev käytti nimeä Ukraina alueesta, josta nykyisin käytetään nimeä Sloboda-Ukraina, ja vähävenäläisiksi hän nimitti niitä ihmisiä, jotka asuivat Donin ja Zbrutšin välisellä alueella ja joita historiallisesti on nimitetty ruteeneiksi (*rusyny*).

Pereverzevin mukaan vähävenäläisten asuma-alueiden pitkä eristys Iso-Venäjän alueista aiheutti täydellisen muutoksen väestössä. Siitä tuli ”eräänlainen vieras kansa”, joka puhui erityistä kieltä, jota on pidettävä ”yhtenä slaavilaisen rodun kielenä”. Siten hän teki selvän eron isovenäläisten kieleen ja sanoi, että niiden ero johtuu vieraiden vallanpitäjien, kuten tataarien, liettualaisten, puolalaisten ja unkarilaisten, aiheuttamista ympäristöeroista. Toisaalta hän havaitsi ne erot, joita on helposti havaittavissa kahdesta suuresta murrevyöhykkeestä, pohjoisesta ja eteläisestä, muodostuvassa vähävenäläisessä kielessä. Niinpä hänen mukaan ukrainan kieli eli Sloboda-Ukrainassa puhuttu kieli kuului eteläiseen, vähävenäläiseen vyöhykkeeseen.

Pereverzev julkaisi paikallisten oppilaiden käyttöön kielen käsikirjan, joka on myöhemmin julkaistu esimerkiksi Pariisissa 2010. Vaikka Pereverzevin teoksen vaikutuksen tosiasiallista laajuutta on vaikea arvioida, on hyvä havaita, että esimerkiksi Hryhori Skovoroda otti sen huomioon kirjoittaessaan 1780-luvun jälkipuolella uudestaan dialoginsa *Silenus Alcibiadis* käsikirjoitusta.

## Lähteet
Glasyyri

**Glasyyri** eli **glaseeraus** ( <  < , lasittaa) tarkoittaa sekä kuullotusta sokeriliemessä että sokeria sisältävää kuorrutetta.

Glasyyri on leivonnaisten kuorrute, jossa on vaahdottamatta sekoitettua tomusokeria ja kananmunan valkuaista. Seokseen lisätään joskus tärkkelyssiirappia tai vaaleaa siirappia. Tällaista kuorrutetta on mahdollista kaulita.

Jos tomusokeria ja valkuaista sisältävä seos vaahdotetaan, syntyy pursotettavaa kuorrutetta (). Sitä voidaan maustaa muutamalla tipalla sitruunamehua tai valkoviinietikkaa.
 
Sokeria sisältävää glasyyria levitetään uunissa tai grillissä kypsennettävän liharuoan pinnalle ennen paistoa tai grillausta ja vielä lisää kypsennyksen kuluessa. Glasyyri tuottaa kiiltoa ja makua lihaan sekä tekee pinnasta rapeampaa.

## Lähteet
*

### Viitteet
Vietnamin naisten jalkapallomaajoukkue

**Vietnamin naisten jalkapallomaajoukkue** on Vietnamin naisten edustusjoukkue jalkapallossa. Se toimii Vietnamin jalkapalloliiton alaisuudessa.

Vietnam teki debyyttinsä MM-kilpailussa vuonna 2023, kun joukkue pääsi karsintojen kautta lopputurnaukseen. Joukkue kuitenkin jäi lohkonsa viimeiseksi.

## Arvokisat
### Maailmanmestaruuskilpailut
* 1991 – *Ei selviytynyt karsinnoista*
* 1995 – *Ei selviytynyt karsinnoista*
* 1999 – *Ei selviytynyt karsinnoista*
* 2003 – *Ei selviytynyt karsinnoista*
* 2007 – *Ei selviytynyt karsinnoista*
* 2011 – *Ei selviytynyt karsinnoista*
* 2015 – *Ei selviytynyt karsinnoista*
* 2019 – *Ei selviytynyt karsinnoista*
* 2023 – Lohkovaihe

## Lähteet

## Aiheesta muualla
Kulttuurinen rasismi

**Kulttuurinen rasismi** on muun muassa professori Vesa Puurosen mukaan rasismin muoto, jossa ihmiset jaetaan keskenään epätasa-arvoisiin ryhmiin kulttuurinsa perusteella. Puurosen mukaan kulttuurinen rasismi voi olla seurauksiltaan yhtä vakavaa kuin biologisten rotujen erotteluun perustuva rasismi.

## Muslimivastainen rasismi

Jotkut tutkijat pitävät islamofobiaa rasismin alamuotona. Pekka Isaksson ja Jouko Jokisalo katsovat, että tällä käsitteellä on joukko heikkouksia. He käyttävät mieluummin käsitettä ”muslimivastainen rasismi”. Isakssonin ja Jokisalon mukaan radikaalioikeiston muslimivastaisen rasismin piirteenä on syntyperän, uskonnon ja kulttuurin samaistaminen.

## Kritiikki

Tutkija ja kolumnisti Iivi Anna Masso on arvostellut sitä, että rasismiksi luokitellaan usein rotuun perustuvan halveksunnan ja syrjinnän lisäksi myös länsimaiden ihmisoikeusarvoista poikkeavien kulttuuristen käytäntöjen ja uskonnollis-poliittisten oppien arvostelu.

## Katso myös
* Ksenofobia

## Lähteet
Käänteinen rasismi

**Käänteiseksi rasismiksi** kutsutaan väitettä, jonka mukaan ei-valkoisille myönnetyt edut epätasa-arvon vähentämiseksi ovat valkoisiin kohdistuvaa syrjintää.

## Etelä-Afrikassa
Etelä-Afrikassa on väitetty, että tiedotusvälineet ovat kiinnittäneet enemmän huomiota mustiin kohdistuvaan rasismiin ja Etelä-Afrikan ihmisoikeuskomissio paljon harvemmin ryhtyy oma-aloitteisesti tutkimaan valkoisiin kohdistuvia rasismitapauksia. Valkoisiin kohdistuvat murhat, kidutus ja hyökkäilyt eivät juurikaan ole saaneet huomiota osakseen. FW de Klerk -säätiön mukaan (2016) kuitenkin "mustat eteläafrikkalaiset ovat paljon väkivaltaisempia ja rasistisempia valkoisia kohtaan kuin päinvastoin". Säätiö vetosi Etelä-Afrikan ihmisoikeuskomissioon, että se puuttuisi valkoisiin kohdistuvaan rasismiin ja vihapuheeseen. Säätiön mukaan vaarallisin rasismi ja väkivaltaisin kielenkäyttö tulee mustilta, joiden lähettämät viestit voivat olla täynnä uhkauksia tappaa kaikki valkoiset, lapsetkin, raiskata valkoiset naiset ja karkottaa kaikki valkoiset Etelä-Afrikasta. BizNewsin mukaan maan presidentti Jacob Zuma (presidenttinä 2009–2018) uhkaili toistuvasti valkoisia ja käytti tätä saadakseen mustien suosiota. Hän väitti, että talous on lähinnä valkoisten käsissä ja lupaili muille pääsyä näiden varoihin.

## Katso myös
* Käänteinen syrjintä
* Rakenteellinen rasismi

## Lähteet
Tyypin 4 multippeli endokriininen neoplasia

**Tyypin 4 multippeli endokriininen neoplasia** eli **MEN4-oireyhtymä** on erittäin harvinainen kasvainalttiuden aiheuttava oireyhtymä. Siihen liittyy varsinkin lisäkilpirauhasten ja aivolisäkkeen adenohypofyysin kasvaimia. 

## Kasvaintyypit
Ikä vaihtelee MEN4-oireyhtymään liittyvien kasvainten ilmaantuessa. Aivolisäkekasvaimia on raportoitu kolmannelta ja lisäkilpirauhaskasvaimia neljänneltä elinvuosikymmeneltä alkaen. Lisäkilpirauhaskasvain ja siihen liittyvä hyperparatyreoosi eli lisäkilpirauhasen yliaktiivinen toiminta todetaan 81 prosentilla potilaista. Lisäkilpirauhaskasvain ja hyperparatyreoosi ovat kaikkein yleisimmät MEN4-oireyhtymän piirteet. Hyperparatyreoosilla on taipumus puhjeta MEN4-oireyhtymässä myöhemmin kuin sitä muistuttavassa MEN1-oireyhtymässä. Paratyreoidektomian jälkeen hyperparatyreoosin uusiutumista oli kuvattu vuoteen 2022 mennessä vain yhdessä tapauksessa, mikä voi viitata MEN1-oireyhtymää lievempään taudinkuvaan. 

Aivolisäkkeen adenohypofyysissä kasvaimia esiintyy 42 prosentilla. Aivolisäkkeessä ilmenevä adenooma on MEN4-oireyhtymän toiseksi yleisin piirre ja voi aiheuttaa hormonin liikatuotantoa. Tällöin puhutaan toiminnallisesta kasvaimesta; hormonin liikatuotantoa aiheuttamaton kasvain on ei-toiminnallinen. Mahdollisesti kymmenellä prosentilla potilaista on akromegalia ja viidellä prosentilla Cushingin oireyhtymä. Prolaktinoomat vaikuttavat tyypin 4 multippelissa endokriinisessä neoplasiassa harvinaisilta.

Arviolta neljäsosa MEN4-potilaista saa gastrinooman tai ei-toiminnallisen haimakasvaimen. Lisäksi on raportoitu munuaisten tai lisämunuaisten kasvaimia, kivessyöpää, kohdunkaulan syöpää, papillaarista kilpirauhassyöpää, paksusuolen syöpää, karsinoidikasvaimia ja meningeoomia. Karsinoidikasvain voi ilmetä mahalaukussa tai keuhkoissa. MEN4-oireyhtymään on liittynyt myös Zollinger–Ellisonin oireyhtymä.

## Syyt, esiintyvyys ja historia
Tyypin 4 multippelia endokriinista neoplasiaa aiheuttavat kromosomissa 12 sijaitsevan CDKN1B-geenin heterotsygoottiset mutaatiot. CDKN1B-geeni tuottaa erästä sykliinistä riippuvaista kinaasin estäjäproteiinia (p27). Useimpien MEN4-oireyhtymätapauksien taustalla on autosomaalinen, vallitseva periytyminen. Oireyhtymän taustalla on esiintynyt myös satunnaisia uusia mutaatioita. Tyypin 4 multippelin endokriinisen neoplasian tarkka esiintyvyys on tuntematon, mutta sen on arvioitu olevan alle yksi miljoonasta.

Ensimmäisen tapauskuvauksen tyypin 4 multippelista endokriinisesta neoplasiasta julkaisivat vuonna 2006 Pellegata ja muut. He tutkivat kolmea sukupolvea suvusta, joilla ei ollut MEN1-oireyhtymää aiheuttavaa mutaatiota, mutta joilla oli CDKN1B-mutaatio, jonka yhteydessä esiintyi multippeleja endokriinisiä neoplasioita ja munuaisten angiomyolipoomia.

## Lähteet
Rakenteellinen rasismi

**Rakenteellinen rasismi** on yhteiskunnan normeissa ja institutionaalisissa käytännöissä ilmenevää rasismia, joka asettaa jotkin etniset ryhmät toisia heikompaan asemaan. Sen konkreettisia muotoja on syrjivä lainsäädäntö, syrjivät ohjeet tai epäviralliset käytännöt oikeuslaitoksessa, oppilaitoksissa, työmarkkinoilla, sosiaali- ja terveydenhuollossa, tiedotusvälineissä ja liike-elämässä.

Suomen valtioneuvoston toimintaohjelmassa rasismin torjumiseksi (2021) rakenteellinen rasismi määritellään ”yhteiskunnallisissa normeissa ja käytännöissä sekä yhteiskunnan rakenteissa, kuten instituutioissa, organisaatioissa, virastoissa, sopimuksissa, lainsäädännössä ja palveluissa, olevaa piilevää tai avointa rasismia”. Syrjinnästä se eroaa siten, että rakenteellisessa rasismissa joitakin ihmisryhmiä pidetään muita alempiarvoisempina esimerkiksi etnisen alkuperän, ihonvärin, kansalaisuuden, kulttuurin, äidinkielen tai uskonnon perusteella. Ohjelman mukaan Suomessa esiintyy rakenteellista rasismia työelämässä ja koulutuksessa sekä suhtautumisessa saamelaisiin ja muihin vähemmistöihin.

Professori Vesa Puuronen on kuvannut nykyaikaista rasismia ”sosiaalisen rodun” käsitteen avulla. Jotkut kutsuvat syrjinnän ja halveksivan yleistämisen kohteeksi joutuneita väestöryhmiä ”rodullistetuiksi”. Sosiaaliset rodut eli rodullistetut ryhmät muodostavat hierarkkisen järjestelmän, jonka perusteella määräytyy ihmisten yhteiskunnallinen asema.

## Katso myös
* Antirasismi

## Lähteet

## Kirjallisuutta
* 
* 

## Aiheesta muualla
*
Goès

**Goès** on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee noin puolitoista kilometriä Oloron-Sainte-Marien kaupungista itään.

*Château de Goès* on keskiaikainen linna, josta ensimmäinen kirjallinen maininta löytyy vuodelta 1385. Nykyinen rakennus on peräisin 1500-luvun alusta, ja se uusittiin 1600-luvulla. 

## Lähteet

## Aiheesta muualla
Kristian Erik Fahlcrantz

**Christian Eric Fahlcrantz** (30. elokuuta 1790 Stora Tuna – 6. elokuuta 1866 Västerås) oli ruotsalainen runoilija ja teologi. Hän oli vuodesta 1829 teologian professori Uppsalan yliopistossa ja vuodesta 1849 piispa Västeråsissa. Hänen tunnetuimmat teoksensa ovat satiiri *Noacks ark* (1825–1826) ja eepos *Ansgarius* (1846). Teologina Fahlcrantz oli kirkollisen oikeauskoisuuden puolustaja ja kirjoitti katolisuutta vastustavan laajan teoksen *Rom förr och nu* (1858–1861). Hänen kootut teoksensa ilmestyivät seitsenosaisena teoksena 1863–1866.

Fahlcrantzin veli oli taidemaalari Carl Johan Fahlcrantz.

## Lähteet

## Aiheesta muualla
Ance Féas

**Ance Féas** on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee noin yhdeksän kilometriä Oloron-Sainte-Marien kaupungista lounaaseen.

Kunta muodostettiin 1. tammikuuta 2017, jolloin kaksi kuntaa Ance ja Féas yhdistyivät.

## Tunnettuja kuntalaisia
*Robert Paparemborde (1948–2001), ancelainen rugby union pelaaja, joka pelasi 54 Ranskan maaottelua.

## Lähteet

## Aiheesta muualla
Sisä-Suomen Lehti

**Sisä-Suomen Lehti** on vuonna 1960 perustettu sanomalehti. Sisä-Suomen Lehden toimitus on Äänekoskella, ja lehti ilmestyy Äänekoskella ja Konnevedellä. 

Lehden lukijamäärä vuonna 2023 oli 15&nbsp;800 kappaletta ja kokonaistavoittavuus 18&nbsp;700. Lehteä julkaisee Keskisuomalainen Media.

## Lähteet
Kylkilampi

**Kylkilampi** tai **Kylkilammi** voi tarkoittaa seuraavia:

* Kylkilampi, lampi Kivijärvellä
* Kylkilampi, lampi Kyyjärvellä 
* Kylkilampi, lampi Utajärvellä
* Kylkilammi, lampi Ruovedellä.
Aramits

**Aramits** on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee noin 14 kilometriä Oloron-Sainte-Marien kaupungista lounaaseen.

Kunnassa olleesta entisestä luostarista on jäljellä vain 1600-luvulta peräisin oleva portti. Vanhan luostarikirkon paikalle rakennettiin 1800-luvun lopulla Saint-Vincentin seurakuntakirkko.

Kunta sijaitsee Barétousin laaksossa. Laakso oli Dumas’n kolmen muskettisoturin hahmojen esikuvien koti. Heistä Aramis oli kotoisin täältä. 

## Lähteet

## Aiheesta muualla
Ilkka Ratinen

**Ilkka Ratinen** (s. 1974) on suomalainen kasvatustieteilijä, joka on toiminut kestävyys- ja luontokasvatuksen professorina Lapin yliopistossa 1. maaliskuuta 2022 lähtien. Ratinen väitteli filosofian tohtoriksi Joensuun yliopistossa vuonna 2005 ja kasvatustieteiden tohtoriksi Jyväskylän yliopistossa vuonna 2016. Hänellä on myös maantieteen ja biologian aineenopettajan pätevyys.  

Ratinen oli Suomen ilmastopaneelin jäsen vuosina 2016–2019. Hänen tavoitteensa on "vahvistaa kestävyys- ja luontokasvatusta yleissivistävässä koulutuksessa, korkeakoulusektorilla ja työpaikoilla." Hänet valittiin Valtioneuvoston Kestävyyspaneeliin vuoden 2022 joulukuussa. 

## Julkaisut

* *Fish farming as a local geographical system: the case of Kustavi, Finland* (väitöskirja). Joensuun yliopisto 2005.
* *Primary student teachers' climate change conceptualization and implementation on inquiry-based and communicative science teaching: a design research* (väitöskirja). Jyväskylän yliopisto 2016. Saatavilla internetissä

## Lähteet
Teuvo Takala

**Teuvo Aulis Takala** (s. 24. heinäkuuta 1931 Tampere) on suomalainen jääkiekkoilija, joka hyökkääjän pelipaikalla edusti TBK:n ja Tapparan riveissä vuodet 1949–1958. "Tepra" Takala saavutti kolme Suomen-mestaruutta ja yhteensä kahdeksan SM-mitalia. Takala pelasi 26 maaottelua ja esiintyi kolmissa MM-kisoissa. Pelaajanuransa jälkeen Takala toimi valmentajana muun muassa JYP:n edustus- sekä nuorten joukkueessa. Takala on aateloitu Tappara Hall of Fame -kunniagalleriaan.

## SM-tilastot

* 3 Suomen-mestaruutta (1953, 1954, 1955)
* 1 SM-hopea (1958)
* 4 SM-pronssia (1950, 1951, 1956, 1957)

## Muuta
Teuvo Takalan poika Kari Takala edusti aikana 1974–1979  KooKoo:ta I-divisioonassa. Hän pelasi 160 ottelua tehopistein 58 + 58 = 116. Aikaisemmin hän pelasi Tapparan A-junioreissa.

## Lähteet
Lentopallon seurajoukkueiden maailmanmestaruuskilpailut

**Lentopallon seurajoukkueiden maailmanmestaruuskilpailut** on kansainvälisen lentopalloliiton FIVB:n järjestämä lentopalloturnaus. Turnaus on järjestettiin ensimmäisen kerran vuonna 1989 ja vuosittain vuodesta 2009 lähtien. Naisten seurajoukkueiden maailmanmestaruudesta on kilpailtu ensimmäisen kerran 1994, mutta vuosittain vasta vuodesta 2010 lähtien.

Maailmanmestaruuskilpailuihin pääsee kahdeksan joukkuetta: Kisojen isäntäseura, Euroopasta kaksi (Mestareiden liigan finalistit), Etelä-Amerikasta kaksi, Aasiasta kaksi ja Afrikasta yksi seura.

## Kisat ja mitalistit
### Miehet

### Naiset

## Lähteet
Johan Thorne

**Johan Henrich Paasche Thorne** (18. elokuuta 1843 Drammen – 18. toukokuuta 1920 Evje) oli norjalainen liikemies ja Høyren poliitikko. Hän istui suurkäräjillä vuosina 1883–1891 ja toimi Norjan sisäministerinä 1889–1890 sekä 1893–1894.
## Lähteet

## Aiheesta muualla
Bygdøy

**Bygdøy** on Oslon keskustan länsipuolella Frognerin kaupunginosassa sijaitseva niemi. Sen pinta-ala on 3,6 neliökilometriä ja asukasluku noin 3&nbsp;400 vuonna 2021. Bygdøy on suosittu ulkoilualue, ja siellä sijaitsee useita museoita, muun muassa Norsk Folkemuseum.
## Lähteet

## Aiheesta muualla
Dead Space (vuoden 2023 videopeli)

**Dead Space** on Motive Studion kehittämä ja Electronic Artsin julkaisema selviytymiskauhupeli, joka julkaistiin 27. tammikuuta 2023 Microsoft Windowsille, PlayStation 5:lle ja Xbox Series X/S:lle. Peli on uusi versio vuonna 2008 julkaistusta *[[Dead Space]]* -pelistä.

Pelaaja ohjaa teknikko Isaac Clarkea ja joutuu UGS Ishimura -avaruusaluksella taistelemaan *necromorpheiksi* kutsuttuja muukalaisia vastaan. Toisin kuin alkuperäisessä pelissä, Clarke on uusioversiossa ääninäytelty hahmo: hahmoa ääninäyttelee *[[Dead Space 2|Dead Space 2:sta]]* ja *[[Dead Space 3|Dead Space 3:sta]]* tuttu Gunner Wright.

## Lähteet